|  |  |  |
| --- | --- | --- |
|  | |  | | --- | | PATVIRTINTA  Vilniaus l-d „Pilaitukas“  Direktoriaus 2021 m. gegužės 5 d.  įsakymu Nr. V-45 | |

**VILNIAUS LOPŠELIŲ-DARŽELIŲ „PILAITUKAS“ IR „GILUŽIS“ BENDRUOMENIŲ KŪRYBINIŲ DARBŲ PROJEKTAS**

**,,SKRISK, VAIKYSTĖS PAUKŠTE‘‘**

**NUOSTATAI**

ĮŽANGA

Besparnis būtų gyvenimas,  
Tuščias, niūrus, vienareikšmis,

Jeigu jo nenušviestų vaiko šypsnys,  
Jei šviesus vaiko juokas  
Nepaglostytų mūsų širdies,  
Meilei jos nepažadintų,

Nepaskatintų globai, gerumui, kūrybai.

(J. Marcinkevičius)

Vaikystė – pats gražiausias ir nerūpestingiausias žmogaus gyvenimo tarpsnis, kupinas gerų emocijų, atradimų, neužmirštamų įspūdžių. Tarptautinės vaikų gynimo dienos minėjimas – puiki proga priminti visuomenei **apie būtinybę saugoti, gerbti vaikus, jų teises.**

1. **BENDROSIOS NUOSTATOS**

1. Vilniaus lopšelių-darželių „Pilaitukas“ ir „Gilužis“ bendruomenių kūrybinių darbų ,,Skrisk, vaikystės paukšte“ (toliau – Projektas) nuostatai reglamentuoja projekto tikslą, uždavinius, atsakingus vykdytojus, dalyvius, organizavimo ir vykdymo tvarką.
2. Projektas skirtas vaikų gynimo dienai paminėti.

3. Parodos organizatoriai – Vilniaus lopšelio-darželio „Pilaitukas“ direktorė Rasita Gylienė, lopšelio-darželio „Gilužis“ direktorė Ona Šedbarienė. Koordinatorės: lopšelio-darželio „Pilaitukas“ direktoriaus pavaduotojos ugdymui Lilija Dževeckaja, Irma Pupienienė; lopšelio-darželio „Gilužis“ pavaduotoja Anastasija Voitiul.

4. Projekto nuostatai ir dalyvių darbų nuotraukos bus skelbiamos Vilniaus lopšelio/darželio „Pilaitukas“ ir „Gilužis“ interneto svetainėse: <http://pilaitukas.lt/>, <https://www.ldgiluzis.lt/>.

1. **TIKSLAI IR UŽDAVINIAI**

5. Tikslas – telkti ugdymo įstaigų bendruomenes emocinei bendrystei, išradingai kuriant ir atnaujinant edukacines erdves, naudojant paukščio simbolį.

6. Uždaviniai:

6.1. Skatinti vaikus domėtis paukščiais, jų išvaizda, gyvenimo būdu.

6.2. Ugdyti vaikų kūrybinius gebėjimus, panaudojant įvairias meninės raiškos formas, technikas ir priemones vaizduojant paukščius;

6.3. Kūrybiškai panaudoti vaikų darbus kuriant lauko bei vidaus edukacines aplinkas;

6.4. Stiprinti ikimokyklinio ir priešmokyklinio ugdymo įstaigų bendruomenių narių bendravimą, bendradarbiavimą ir kūrybinį aktyvumą;

6.5. Plėtoti bendradarbiavimą tarp švietimo įstaigų bei skatinti dalintis idėjomis.

1. **ORGANIZAVIMO IR DALYVAVIMO TVARKA**

7. Projektas vyks nuo 2021 m. gegužės 10 d. iki gegužės 28 d.

8. Projekto dalyviai – lopšelio-darželio „Pilaitukas“ ir lopšelio-darželio „Gilužis“ ikimokyklinio ugdymo įstaigų auklėtiniai, jų šeimos nariai, mokytojai, bendruomenės nariai.

9. Dalyviai užpildytą priedą Nr.1 ir nuotrauką/as apie projekto įgyvendintas akimirkas pateikia lopšelio-darželio „Pilaitukas“ pavaduotojai ugdymui elektroniniu paštu: [irmapupieniene.pilaitukas@gmail.com](mailto:irmapupieniene.pilaitukas@gmail.com) iki birželio 7 d.

1. **REIKALAVIMAI PARODOS DALYVIAMS**

10. Pagrindinis projekto akcentas – **paukštis.**

11. Mokytojai drauge su vaikais, šeimos nariais gamina paukščius, panaudodami įvairias technikas (lankstymas, siuvimas, lipdymas, karpymas) bei mišrias priemones (siūlus, vatą, gamtines medžiagas ir pan.).

12. Darbų pateikimas:

12.1. Lopšelio-darželio „Pilaitukas“ ir lopšelio-darželis „Gilužis“ ikimokyklinio ir priešmokyklinio ugdymo įstaigų mokytojai, dalyvaujantys projekte, paukščiais puošia savo lauko erdves - kiemą.

12.2. Grupės, sudalyvavusios projekte, atsiunčia užpildytą dalyvio anketą (priedas Nr. 1) ir 2-3 kokybiškas JPG formato nuotraukas direktoriaus pavaduotojai ugdymui Irmai Pupienienei el. paštu: [irmapupieniene.pilaitukas@gmail.com](mailto:irmapupieniene.pilaitukas@gmail.com) iki birželio 7 d.

13. Vadovaujantis BDAR reglamentu nuotraukose neturi matytis vaikų veidų. Įstaigos atsakingos už tėvų sutikimų surinkimą dėl vaikų nuotraukų arba filmuotos medžiagos viešinimo. Projektui negalima pateikti fotografuotų kitų autorių darbų ar fotografijų. Už autorinių teisių pažeidimus, pagal galiojančius LR teisės aktus, atsako asmenys, atsiuntę nuotrauką.

1. **BAIGIAMOSIOS NUOSTATOS**

16. Projekto „Skrisk, vaikystės paukšte“ dalyvių nuotraukos bus eksponuojamos Vilniaus lopšelio - darželio „Pilaitukas“ interneto svetainėje [www.pilaitukas.lt](http://www.pilaitukas.lt) ir Vilniaus lopšelio – darželio „Gilužis“ internetinėje svetainėje <https://www.ldgiluzis.lt/>.

17. Visi projekto dalyviai bus apdovanoti padėkos raštais.

18. Projekto organizatorius pasilieka teisę gautą medžiagą publikuoti viešoje erdvėje naudojant atsiųstų dalyvių vardus, pavardes bei įstaigos pavadinimus. Darbų atsiuntimas organizatoriui laikomas autorių sutikimu su šiomis sąlygomis.

19. Išsamesnė informacija teikiama telefonu 8652699517.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Priedas Nr. 1**

|  |  |
| --- | --- |
| Ugdymo įstaigos pavadinimas |  |
| Grupės pavadinimas |  |
| Mokytojo vardas, pavardė,  el. pašto adresas |  |
| Dalyvavusių šeimų skaičius |  |
| Pagamintų paukščių skaičius |  |